Zápisnica

zo zasadnutia Komisie školstva, kultúry a športu Miestneho zastupiteľstva mestskej časti Bratislava - Ružinov
konaného dňa 9. 3. 2015

Prítomní: PaedDr. Mária Barancová, Ing. Martin Patoprstý, Bc. Radovan Bajer
                   
Neprítomní: MVDr. Marián Gajdoš, Mgr. Petra Palenčárová – ospravedlnení

PROGRAM:

1.    Otvorenie, privítanie členov komisie
2.    Návrh rozpočtu MČ Bratislava – Ružinov 2015-2017
                                                                                      predkladateľ: Ing. Alena Lehotayová
                                                                                                             poverená funkciou
                                                                                                             vedúcej ekonom. odboru
3.    Informácie o poslaneckom prieskume v organizáciách, ktoré sú v gescii komisie školstva, 
       kultúry a športu                                                                              
4.    Prerokovanie návrhu rokovacieho poriadku komisie, návrh jeho konečného znenia
5.    Výber iných osôb – neposlancov za členov komisie školstva, kultúry a športu
6.    Rôzne   

K bodu 1

     Prítomných privítala a stretnutie otvorila predsedníčka komisie PaedDr. Barancová.

K bodu 2

     Materiál komisii predložila Mgr. Zuzana Maturkaničová.  Návrh rozpočtu na roky 2015-2017 sa v súlade s platnou legislatívou člení na bežné príjmy a výdavky, kapitálové príjmy a výdavky a finančné operácie. Je zostavený ako vyrovnaný. 
    Jeho súčasťou je i rozpis návrhu rozpočtu škôl a školských zariadení v zriaďovacej pôsobnosti MČ Bratislava – Ružinov rozdelený na prenesený výkon štátnej správy a originálne kompetencie, vypracovaný na jednotlivé roky 2015, 2016, 2017.
      Upozornila na hlavné priority pri zostavovaní rozpočtu, a to na plánované investície do opravy povrchu vybraných chodníkov a ciest, rekonštrukciu DK Bulharská, detského ihriska na Páričkovej, pavilónu RDS na Pivonkovej, debarierizáciu a vybudovanie lôžkovej časti v Domove dôchodcov, budovanie parkovacích miest, cyklistických trás.....
     Informovala, že materským školám budú poskytnuté financie vo výške 5 000,- €. Riaditeľky navrhnú ich využitie podľa akútnej potreby.
      Komisia školstva, kultúry a športu  predložený materiál „Návrh rozpočtu MČ Bratislava – Ružinov 2015-2017“

1.)   prerokovala

  2.)  odporúča schváliť v MZ MČ Bratislava – Ružinov 

         Hlasovanie:   Prítomní:  3
          	                                  Za:  3       

K bodu 3:

     PaedDr. Barancová prítomných stručne informovala o priebehu poslaneckého prieskumu v  jednotlivých  organizáciách v gescii komisie. Zápisnice z prieskumu členom doručila tajomníčka komisie. 
     Komisia žiada, aby jej bola predložená správa o situácii v RŠK.

K bodu 4:

    Členovia komisie sa dohodli, že po zapracovaní pripomienok do rokovacieho poriadku súhlasia s jeho znením.

  Hlasovanie:   Prítomní:  3
          	                           Za:  3      

K bodu 5:

     Komisia z predložených žiadostí vybrala ďalšieho člena komisie – pre oblasť kultúry Mgr. Petra Krivdu a PaedDr. Jána Filca pre oblasť športu.

K bodu 6:     
     
- Ing. Patoprstý sa informoval, ktorý úsek chodníka na Drieňovej ulici sa bude rekonštruovať. Pani Lehotayová ho bude elektronicky informovať. 
- Ďalej sa spýtal, ako sa bude riešiť situácia v RŠK. Mgr. Maturkaničová odpovedala, že sa bude musieť nájsť spôsob na uspokojenie pohľadávok formou splátkového kalendára.
- Bc. Bajer  informoval o havarijnom stave cesty na Komárnickej ulici, zisťoval, či už je vysúťažená firma na jeho odstránenie. Mgr. Maturkaničová mu odporučila, aby sa obrátil na pani Szőkeovú.
- PaedDr. Barancová sa informovala, či sú v rozpočte zahrnuté financie na vybudovanie  prístupovej cesty  k plánovanej MŠ na  Ružomberskej ulici. Pani Maturkaničová informovala, že kompletné zriadenie tohto elokovaného pracoviska je závislé od poskytnutia dotácie z Ministerstva školstva, vedy, výskumu a športu SR.
- PaedDr. Barancová konštatovala, že vo veľmi zlom stave sú chodníky na Hraničnej ulici. Mgr. Maturkaničová odpovedala, že tieto komunikácie má v správe hlavné mesto SR Bratislava. Situáciu odporučila riešiť pomocou mestských poslancov, aby túto informáciu postúpili ďalej. 
- Bc. Bajer navrhol vypracovať mapu mestskej časti, kde by boli samostatne vyznačené komunikácie, ktoré patria mestskej časti a ktoré hlavnému mestu. Prednosta MÚ, Ing. Hagara, informoval, že plánuje pripraviť vizualizáciu, kde bude  takéto vyznačenie komunikácií.
- PedDr. Barancová navrhla zriadenie komisie na udržiavanie verejného poriadku na zlepšenie medziľudských vzťahov medzi občanmi Ružinova. Jej členmi by boli poslanci. Informovala sa, či rozpočet obsahuje položku, z ktorej by sa financovali prípadné školenia poslancov. Prednosta potvrdil, že v rozpočte sa takáto položka nachádza.

                                                                                                        

                                                                                                         V Bratislave dňa 12. 3. 2015        

             Zapísala: Mgr. Janka Lukáčová 
             Overila: PaedDr. Mária Barancová